新濠博亞娛樂

新濠博亞娛樂有限公司，簡稱「新濠」，喺數國經營賭場同酒店等生意，業務集中喺澳門，其子公司新濠博亞股份有限公司有個當地嘅副賭牌；旗下嘅主要項目為新濠天地、新濠影滙、澳門新濠鋒、摩卡娛樂場、新濠天地及塞浦路斯娛樂城，另外又起緊City of Dreams Mediterranean。

新濠為新濠國際發展有限公司轄下嘅子公司。

案件
响2020年1月24號，《亞博匯》話根據可信嘅消息來源，得知新濠牽涉於一單主角為秋元司同500彩票網，關於開設綜合渡假村嘅賄賂案；東京地方檢察院認為新濠可能有參與賄賂，而响1月17同20號，去過佢設於東京嘅辦事處，有搜走文件；新濠嘅日本機構話唔可以發表評論，不過聲明秋元雖然去過該公司喺澳門嘅物業，但係並無發生任何非法嘅事，期間亦毫無好處或者利益往來。响2020年1月29號，路透社引述消息人士指，新濠就一個日本國會資深議員涉嫌受賄嘅案件，配合緊當地檢控部門嘅擴大調查；呢單嘢同該國計劃開賭場嘅政策相關；新濠無就事件回應，東京檢察院亦拒絶為此評論。

派彩
响2018年7月初，有個賭客喺新濠天地娛樂場，中咗個約為香港元$4290萬嘅老虎機獎；呢個係該賭場歷嚟最大嘅累積彩金。

參攷

澳門賭業